Misværdalen

Misværdalen er en dal i Skjerstad kommunedel sør i Bodø kommune. Dalen strekker seg fra Kykkelvatnet i sør og nordover til Misværfjorden, som er en forlengelse av dalen, som ender opp i den store Skjerstadfjorden. Dalen er en typisk u-dal, og har til dels flat dalbunn. Midt i dalen ligger Skarsvatnet. Mellom dette og Kykkelvatnet renner Brekkeelva, mens Lakselva renner fra Skarsvatnet og ut i Misværfjorden.

Grendene i dalen er, fra sør til nord, Vesterli, Vestvatn, Brekke, Skar, Karbøl og nederst i dalen ligger tettstedet Misvær.

 Referanser 
Misværdalen på Norgeskart.no fra Statens kartverk, besøkt 4. juli 2025

Kategori:Bodøs geografi
Kategori:Daler i Nordland
Kategori:Daler i Bodø